KINNITATUD

RMK õiguse- ja hangete osakonna

juhataja käskkirjaga 1-47.2926/1.

## 1. Hanke nimetus ja viitenumber

* 1. Hanke nimetus: Purtsi Aakre maaparandussüsteemi ja Soontaga teede rekonstrueerimine
  2. Viitenumber: 270397
  3. Klassifikatsioon: maaparandustööd 45112320-4; teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK õigus- ja hangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Purtsi Aakre (645,3 ha) maaparandussüsteemi ning Kurejärve tee (3,002 km), Lagesoo tee (3,073 km), Lombi tee (2,377 km), Niguri-Purtsi tee (1,793 km), Piiri-Marga tee (8,32 km), Purtsi-Marga tee (1,992 km) ja Mahasõidutee AA088 (0,072 km) ning Soontaga-Luha tee (6,443 km), Saeveski-Jõgeveste tee (0,393 km) ja Kuuse tee (2,85 km), mis asuvad Tartu maakonnas, Elva vallas, Kahala, Rebaste ja Purtsi külas ning Valga maakonnas Otepää vallas, Põru külas ja Tõrva vallas Soontaga külas, rekonstrueerimis- ja ehitustööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **REK Projekt OÜ** poolt koostatud „Purtsi Aakre 252 maaparandussüsteemi maaparandusehitiste ning teede rekonstrueerimise ja ehitamise projekt“ ja **Vesine OÜ** poolt koostatud „Soontaga teed (Soontaga-Luha tee, Saeveski-Jõgeveste tee ja Kuuse tee) ehitusprojekt“ ja „Soontaga teed (Lombi tee) ehitusprojekt“. (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Rein Kilgi, tel: 5073440, e-mail: [rein.kilgi@rmk.ee](mailto:rein.kilgi@rmk.ee).

4.3. Töövõtja annab tellijale valmis töö lõplikult üle hiljemalt 1.09.2024. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2024. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Ehitustöid võib alustada kohe peale hankelepingu sõlmimist ja teostusgarantii esitamist. Objektil tehtud tööde eest tasumine tellija poolt algab 2024. aasta eelarvest alates jaanuar 2024 (sh 2023 aastal teostatud tööde eest).

4.5. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine tellija pangakontole.

4.6. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 5 000 EUR**, kas: 5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Purtsi Aakre maaparandussüsteemi ja Soontaga teede rekonstrueerimine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK õigus- ja hangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Purtsi Aakre (645,3 ha) maaparandussüsteem ning Kurejärve tee (3,002 km), Lagesoo tee (3,073 km), Lombi tee (2,377 km), Niguri-Purtsi tee (1,793 km), Piiri-Marga tee (8,32 km), Purtsi-Marga tee (1,992 km) ja Mahasõidutee AA088 (0,072 km) ning Soontaga-Luha tee (6,443 km), Saeveski-Jõgeveste tee (0,393 km) ja Kuuse tee (2,85 km) asuvad Tartu maakonnas, Elva vallas, Kahala, Rebaste ja Purtsi külas ning Valga maakonnas Otepää vallas, Põru külas ja Tõrva vallas Soontaga külas.

Objektile pääseb 52 Viljandi - Rõngu tugimaanteelt, 23152 Pukamõisa - Purtsi kõrvalmaanteelt, 23240 Villemisilla - Pajumaa kõrvalmaanteelt ja 69 Võru - Kuigatsi - Tõrva tugimaanteelt.

Vajalikud raietööd on RMK poolt tehtud. RMK raie järgselt võib olla jäänud objektidele üksikuid raiumata ja kokkuvedamata puid ja lõike, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale.

Edasi tuleb teostada kändude juurimine (47,56 ha). Kännud juuritakse kogu teetrassi laiuse ulatuses. Eesvoolul nr 200 PK33-PK37 ja Niguri oja hooldataval lõigul kände ei juurita (nõlva erosiooni vältimiseks). Võsaga kaetud aladel töödeldakse kraavi nõlva võimalusel freesimise teel, või eemaldatakse võsa juurestik sette eemaldamise käigus. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Sette võib paigutada ka olemasoleva mulde taha, kuid see peab jääma sellest madalamale. Kraavitrasside mulded tuleb tasandada siledaks, liiklust võimaldavaks muldeks. Kivide, kändude ja puidu asetamine kraavide mulletesse on keelatud. Kraavitrasside mulded tuleb tasandada siledaks, liiklust võimaldavaks muldeks. Muldel kolme meetrise latiga mõõtes ei tohi lati alla jääda vahet (pilu) mis on üle 10sm. Samuti ei või tasandamise järgselt jääda kraavi nõlva ja mulde vahele loodusliku astangut. Tasandatud mulle tuleb viia ühtlaselt kokku kraavi mulde poolse nõlvaga (see on oluline hilisema eraldi buldooseriga mullete tasandamise korral). Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Purtsi Aakre maaparandussüsteemile rajatakse kaks settebasseini (tüübiga SB-0), et vältida setete kandumist Vändra jõkke. Üks settebassein veejuhtmele nr 200 al. PK29 allavoolu ning teine veejuhtmele nr 501 (ca 75 m enne Purtsi jõkke suubumist). Settebasseinid tuleb rajada enne kui alustatakse veejuhtmete puhastustöid ja ette on nähtud eksp. eelne settest puhastamine (3 korda). Settebasseinide kujundamisel juhinduda kogumiku Maaparandusrajatiste tüüpjoonised (Tallinn 2013) joonis 5.3. Vältimaks Niguri ojja, Sauniku ojja ja Purtsi jõkke settekoormuse liigset suurenemist, on ette nähtud ajutiste veetõkketammide (filtratsioonitõkke ekraanid) rajamine (veejuhtmetele 208, 209, 213, 301, 310, 401, 404, 501, 601, 602, 604).

Enne kraavide setetest puhastamist tuleb lammutada 15 koprapaisu. Likvideeritud koprapaisu materjali peab paigaldama veejuhtme servast vähemalt 5 m kaugusele juhul, kui materjal ei sega maa kasutamist või ära vedama. Koprapaisude lammutamise ja kaevetööde vahele peaks jääma piisavalt pikk periood, mille käigus leondunud pinnas saaks vabaneda liigsest veest ja saavutada stabiilsuse.

Purtsi Aakre maaparandussüsteemi veejuhtmeid puhastatakse settest vastavalt väliuurimistel määratud sette mahule 0,5-2,5 m³/m. Veejuhtmed on rajatakse nõlvusega 1,5 ja 1,75 (ET 1103a) ja põhja laiusega 0,4-1,5 m. Veejuhtmetel on ette nähtud vanade kraavivallide laialiajamine, olemasolevate mullavallide tasandamine ning lamapuidu, koprapaisude ja voolutakistuste eemaldamine. Rekonstrueeritavate teekraavide sete tõsta tee ja teekraavi vahelisele alale, kui sinna ei mahu üle kraavi metsa äärde.

Piiranguvöönditega piirnevatel või PV läbivatel veejuhtmetel, mis on olulised maaparandussüsteemide toimimiseks või teede aladelt liigvee ärajuhtimiseks, on ette nähtud teostada hooldustööd (puittaimestikku likvideerimine, voolutakistuste eemaldamine, setete eemaldamine 0,5 m3/m).

Objektil teostatakse kaeveid järgnevas mahus:

|  |  |
| --- | --- |
| Veejuhtme liik | Pikkus (km) |
| RK - Rekonstrueeritav kuivenduskraav | 34,044 |
| RE - Rekonstrueeritav eesvool | 3,206 |
| RT - Rekonstrueeritav teekraav | 9,548 |
| EK - Ehitatav kuivenduskraav | 0,484 |
| ET - Ehitatav teekraav | 0,774 |
| EN - Ehitatav nõva | 4,164 |
| HK - Hooldatav kuivenduskraav | 1,536 |
| HE - Hooldatav eesvool | 0,640 |
| HT - Hooldatav teekraav | 2,025 |
| **KOKKU** | **56,421** |

Metsamaa kraavi mullavalli taha kogunev vesi tuleb läbi valli kraavi juhtida 30cm läbimõõdu ja 9m pikkuse plasttoruga Di 300mm SN8 (veeviimar, tüüp VV-300). Veeviimarid on ette nähtud ehitada vastavalt tüüpjoonisele 1.7 (2013.a). Purtsi Aakre objektil on ette nähtud 103tk veeviimari paigutus, mille täpsemad paigaldamise asukohad täpsustatakse ehituse ajal. Üldjuhul paigutatakse veeviimarid sinna kus on märgata vee kogunemist mulde taha.

Purtsi Aakre objektil on ehitatavate truupide nimekirjas kokku 67 tk, rekonstrueeritavaid – 58 tk, likvideeritavaid – 2 tk (T15 ja T24), uuendatavaid – 1 tk (T14 tuleb puhastada ja ehitada uued MAOK otsakud) ning 5 tk jäävad olemasolevasse seisundisse.

Plasttruubid rajatakse läbimõõduga 30 cm kuni 100 cm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Lisaks rajatakse 120-160sm terastorutruubid. Terastorutruup (T21) on ette nähtud ehitada profileeritud terasest Ø 160 cm puhul paksusega 2 mm (S235, Zn=70μm). Vajalik on terastoru korrosioonivastane lisakaitse torude seest. Toru sisepind on ette nähtud katta epoksiidiga. Tsingitud terastoru katta 2/3 toru läbimõõdu ulatuses seest värviga epoxy EH 100. Lisaks sellele, toru tuleb katta geotekstiiliga. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinniaetav kaevik tuleb toru ümber korralikult 15-30 cm kihtidena tihendada. Truupide ehitamisel minimaalne mineraalse pinnase täitekihi paksus truubitoru peal olema Ø 40 ja 50 cm plasttruubil vähemalt 0,5 m, Ø 60 cm plasttruubil 0,55 m ja Ø 80 cm plasttruubil 0,65 m.

Truupidele, mis asuvad turbapinnasele, tuleb ehitada puitalus (29 tk). Puitaluse ehitamisel lähtuda tüüpjooniselt nr 3.7 („Maaparandusrajatiste tüüpjoonised“, Tallinn 2019).

Kõikidele 40sm kuni 60sm truupidele on ette nähtud ehitada otsakutele kindlustised mattotsakutena tüüpotsakutega: MAO. Truupide mattotsakud, tüüp MAO, tuleb ehitada vastavalt kogumikule „Maaparandusrajatiste tüüpjoonised“ (Tallinn 2013) joonis 3.1-1 kuni 3.1-2. Otsakute rajamiseks truupidele tuleb kasutada nõlvust 1:1,5. Ühele 60sm ja kõikidele 80 kuni 160 sm truupidele on ette nähtud ehitada otsakutele kindlustised kiviotsak KOK. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2019). KOK tüüpi otsakute ehitamisel tuleb kivikindlustuse alune kraavi nõlv süvistada, et peale kindlustuse ehitamist kindlustus ja nõlv oleksid ühes tasapinnas. KOK otsakute rajamisel ei kasutata geotekstiili kivide all. Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

Teed läbivatele truupidele on ette nähtud tähispostide paigaldamine, 2 tähisposti truubile. Tähispostid tuleb paigaldada mulde servast vähemalt 0,35m kaugusele ja sõidutee servast vähemalt 0,75 m kaugusele.

Välja kaevatud vanad r/b truubitorud tuleb rekonstrueeritavalt alalt ära vedada ja utiliseerida.

Piiri-Marga tee pikettide vahemikus PK9-PK11 alal paiknevad endise elektriõhuliini betoonpostid (5 tk), mis tuleb utiliseerida.

**Kurejärve tee** (3,002 km) rekonstrueeritav lõik algab 23240 Villemisilla - Pajumaa kõrvalmaanteelt ja lõpeb Piiri-Marga teega ristumisel.

**Lagesoo tee** 3,073 km) rekonstrueeritav lõik algab Kurejärve teelt ja lõpeb Piiri-Marga teega ristumisel.

**Lombi tee** (1,302 km) rekonstrueeritav lõik algab 52 Viljandi - Rõngu tugimaanteelt ja lõpeb Niguri-Purtsi teega ristumisel.

**Niguri-Purtsi tee** (1,793 km) rekonstrueeritav lõik algab Lombi teelt ja lõpeb metsakvartalil AA102 er 13. Uus teelõik algab metsakvartalilt AA102 er 13 ja lõpeb Purtsi-Marga teega ristumisel.

**Piiri-Marga tee** (8,32 km) rekonstrueeritav lõik algab 69 Võru - Kuigatsi - Tõrva tugimaanteelt ja lõpeb 23152 Pukamõisa - Purtsi kõrvalmaanteega ristumisel.

**Purtsi-Marga tee** (1,992 km) rekonstrueeritav lõik algab Niguri-Purtsi tee uue lõiguga ristumiselt ja lõpeb metsakvartalil AA108 er 12.

**Mahasõidutee AA088** (0,072 km) algab 23152 Pukamõisa - Purtsi kõrvalmaanteelt ja lõpeb metsakvartalil AA088 er 10.

Kurejärve tee, Lombi tee ja Piiri-Marga tee teekatte uuendatakse 15sm paksuse purustatud kruusa (positsioon nr 6) kihiga 4,5m laiuselt.

Lagesoo tee, Niguri-Purtsi tee, Purtsi-Marga tee ja Mahasõidutee AA088 ehitatakse ja rekonstrueeritakse kahekihilise kruuskattega geotekstiilile pealt laiusega 4,5m.

Tee katendikonstruktsioon on järgmine (ülevalt alla):

* Purustatud kruus (pos. 6), h=10 cm;
* Sorteeritud kruus (pos. 4), h=20 cm;
* Geotekstiil (Deklareeritud tõmbetugevus MD/CMD ≥20 kN/m, 5,0 m lai);
* Olemasolev tasandatav teekeha.

Tee rajatiste katendikonstruktsioon vastab tee katendikonstruktsioonile konkreetsel lõigul. Osadele tee rajatistele vajalike pöörderaadiuste ja kõrguste saavutamiseks on ette nähtud mulde ehitus kihi paksusega 20 cm või 30 cm. Mahasõidutee AA088 tagasipööramiskoha rajatava mulde minimaalne kihi paksus peab olema 30 cm. Tee rajatiste mulde ehitamiseks tuleb kasutada külgreservis olevat mineraalpinnast (veejuhtmete kaevamisel/ tee- ja maapinna mahalükkamisel/koorimisel/tasandamisel saadud). Tee rajatised on ette nähtud rajada tuginedes Põllumajandusameti trükisele “Maaparandusrajatiste tüüpjoonised” (Tallinn 2013).

52 Viljandi-Rõngu tugimaantee kaitsevööndis toimub Lombi teele ristumiskoha rekonstrueerimine 23152 Pukamõisa-Purtsi kõrvalmaantee kaitsevööndis toimub Mahasõiduteele AA088 ristumiskoha ehitamine ja 23240 Villemisilla-Pajumaa kõrvalmaantee kaitsevööndis toimub Kurejärve teele ristumiskoha rekonstrueerimine, millede kohta on eraldi Teelahendused OÜ poolt koostatud „Tartu maakonnas Elva vallas Purtsi külas ja Rebaste külas ning Valga maakonnas Otepää vallas Plika külas Lombi, Piiri-Marga ja Kurejärve tee ning mahasõidutee AA088 ristumiskohtade rekonstrueerimise PÕHIPROJEKT“ (töö nr PP-21-06).

juurdepääsuteede asukohad on järgmised:

* Lombi tee – riigiteelt nr 52 Viljandi-Rõngu km 47,724 paremale;
* Mahasõidutee AA088 – riigiteelt nr 23152 Pukamõisa-Purtsi km 6,711 paremale;
* Marga-Piiri tee – riigiteelt nr 23152 Pukamõisa-Purtsi km 3,077 vasakule;
* Kurejärve tee – riigiteelt nr 23240 Villemisilla-Pajumaa km 3,125 vasakule.

Ristumiskoha pikikalle Lombi teel on 2,0%, mahasõiduteel AA088 on 1,5% ning Marga-Piiri teel ja Kurejärve teel on 3,0%. A/B kattega juurdepääsuteedele on ettenähtud kahepoolse põikkaldega 2,5%-ne a/b kate ning 3,0%-ne kahepoolse põikkaldega kruuskate.

Lombi tee, mahasõidutee AA088 ja Marga-Piiri tee juurdepääsuteede A/B kate konstruktsioon ülevalt alla on järgmine:

• Tihe asfaltbetoon AC 16 surf h=9cm

• Killustikalus kiilumismeetodil fr 32/63 h=20cm

• Geotekstiil (Deklareeritud tõmbetugevus MD/CMD ≥20 kN/m, 5,0 m lai)

• Dreenkiht (dreenivus minimaalselt 1m/ööp) h=min20cm

• Aluspinnas – liiv

Lombi tee, mahasõidutee AA088, Marga-Piiri tee ja Kurejärve tee juurdepääsuteede kruuskate konstruktsioon ülevalt alla on järgmine:

• Purustatud kruus (positsioon nr 6) h=12cm

• Kruusalus (sorteeritud kruus positsioon nr 4) h=min20cm

• Geotekstiil (Deklareeritud tõmbetugevus MD/CMD ≥20 kN/m, 5,0 m lai)

• Täitepinnas (dreenivus minimaalselt 0,5m/ööp) h=min20cm

• Aluspinnas – liiv

**Lombi tee (1,075 km)** rekonstrueeritav lõik algab rekonstrueeritava Soontaga-Luha tee ja Lombi tee ristumiskohast ( kvartal AA112 er 4 ) ning lõpeb Lombi tee ja Niguri-Purtsi tee ristumiskohas ( kvartal AA104 er. 1 ). Teekate uuendatakse 15sm paksuselt ja 4,5m lauiselt purustatud kruusaga (positsioon nr 6). Rekonstrueeritavate Lombi tee ja Soontaga-Luha tee ristumiskoha rekonstrueerimise käigus ette nähtud rajada nurga all ristuvate teede T-kujuline ristmik. Nurga all ristuvate teede T-kujulise ristmiku teetelje pöörderaadiuseks Soontaga-Luha teelt vasakule on 20m ja Soontaga-Luha teelt paremale 12,5m. Lombi tee rekonstrueeritavalt lõigult metsa- ja põllumaale ning väiksematele metsateedele pääsemiseks on ette nähtud vähendatud mõõtmetega mahasõidukohta M\_L5R5 rajamine.

**Soontaga-Luha tee** (6,443 km) rekonstrueeritav lõik algab Lombi tee ja Soontaga-Luha tee ristumiskohast (kvartal AA112 er 4) ja lõppeb kvartali AA187 erimil 12, kuhu on ette nähtud tagasipööramisekoha rajamine. Rekonstrueeritav binokkeltruup T2-1 paikneb Sauniku oja ja rekonstrueeritava Soontaga-Luha tee ristumiskohas. Truubi T2-1 rekonstrueerimise käigus ette nähtud monteeritava terastorutruubi MultiPlate MP200 profiil VM6 või samaväärse rajamine:

* ristlõike pindala ≈5,33m²
* laius ≈3,23m
* kõrgus ≈2,15m
* seina paksus 4mm
* pikkusega 14m ja otsad 1/3 kõrguselt nõlvusega 1:1,5 kaldu lõigatud
* terastruubi kaitsekihid Zn=75μm ning Epoxy EH100 seest ja väljast

Rekonstrueeritav binokkeltruup T2-3 paikneb Soontaga oja ja rekonstrueeritava Soontaga-Luha tee ristumiskohas. Truubi T2-3 rekonstrueerimise käigus ette nähtud monteeritava terastorutruubi MultiPlate MP200 profiil VM3 või samaväärse rajamine:

* ristlõike pindala ≈2,91m²
* laius ≈2,23m
* kõrgus ≈1,68m
* seina paksus 4mm
* pikkusega 13m ja otsad 1/3 kõrguselt nõlvusega 1:1,5 kaldu lõigatud
* terastruubi kaitsekihid Zn=75μm ning Epoxy EH100 seest ja väljast

Soontaga-Luha tee rekonstrueerimise käigus on ette nähtud ol.oleva tee ja ümbritseva maapinna

tasandamine 6,00m laiuseks ühtlaseks aluseks ning pikettide 48+20...48+80 vahelisel lõigul 4,00m laiuseks ühtlaseks lauseks. Tasandatud alusele on ette nähtud kahepoolse 4% põikkalde kujundamine ning seejärel aluse tihendamine. Tihendatud teele rajatakse teekatend 15sm paksuselt 4,5m laiuselt purustatud kruusast positsioon nr 6.

Soontaga-Luha tee rekonstrueeritava lõigu lõppu on ette nähtud tagasipööramisekoha rajamine

vastavalt maaparandusrajatiste tüüpjoonisele „T-kujuline tagasipööramise koht – TP-T“. Rajatava tagasipööramisekoha üks harudest on ette nähtud rajada pikki ol. olevasse olukorda jäävat Soontaga-Luha teed ning teine tagasipööramisekoha haru on ette nähtud rajada Soontaga-Luha teest vasakule. Soontaga-Luha tee rekonstrueeritavalt lõigult metsamaale ning väiksematele metsateedele pääsemiseks on ette nähtud mahasõidukohade rajamine / rekonstrueerimine vastavalt maaparandusrajatiste tüüpjoonisele „Mahasõit põllule – M3“ või vähendatud mõõtmetega mahasõidukohta M\_L5R5 rajamine.

**Saeveski-Jõgeveste tee** (0,393 km) rekonstrueeritav lõik algab rekonstrueeritava Soontaga-Luha tee ja Saeveski-Jõgeveste tee ristumiskohast (kvartal AA183 er 5) ning lõppeb ristumisel kvartalite AA186 ja AA185 ühise sihiga, kuhu on ette nähtud tagasipööramisekoha rajamine. Rekonstrueeritaval Saeveski-Jõgeveste teel praktiliselt ol.olev katend puudub ning tegemist on pinnasteega / liivateega. Saeveski-Jõgeveste tee „katte“ laius on 3,50m ning tee tasapind on valdavalt 0,25m kohati aga 0,40m madalam kui ümbritsev maapind ning pikettide 00+46...01+46 vahelisel lõigul on ümbritsev maapind teepinnast ca 0,50...1,00m kõrgem.

Rekonstrueeritavate Saeveski-Jõgeveste tee ja Soontaga-Luha tee ristumiskoha rekonstrueerimise käigus on ette nähtud rajada nurga all ristuvate teede T-kujuline ristmik. Nurga all ristuvate teede T-kujulise ristmiku teetelje pöörderaadiusteks on 12,5m.

Saeveski-Jõgeveste tee rekonstrueerimise käigus on ette nähtud pikettide 00+46...01+46 vahemikus tee rajamine kaevesse aluse laiusega 4,00m ning ülejäänud rekonstrueeritaval lõigul tee ja ümbritseva maapinna tasandamine 5,00m laiuseks ühtlaseks aluseks. Kaevesse rajatud tee alusele ning tee ja ümbritseva maapinna tasandmaisel saadavale alusele on ette nähtud kahepoolse 4% põikkalde kujundamine ning seejärel aluse tihendamine. Profileeritud ning tihendatud alusele on ette nähtud geotekstiili (Deklareeritud tõmbetugevus MD/CMD ≥20 kN/m, 5,0 m lai) paigaldamine. Geotekstiilile on omakorda ette nähtud uue kahekihilise kruusast katendikonstruktsiooni rajamine pealt laiusega 4,00m ja kahepoolse 4% põikkaldega. Kruusast katendikonstruktsiooni aluskiht ehk kandev kiht paksusega 0,20m on ette nähtud rajada sorteeritud kruusast (positsioon nr.4) ja katendikonstruktsiooni pealiskiht ehk kulumiskiht paksusega 0,10m on ette nähtud rajada purustatud kruusast (positsioon nr.6).

Saeveski-Jõgeveste tee rekonstrueeritava lõigu lõppu on ette nähtud nurga all paikneva T-kujulise tagasipööramisekoha rajamine. Rajatava tagasipööramisekoha üks harudest on ette nähtud rajada pikki ol.olevasse olukorda jäävat Saeveski-Jõgeveste teed ning teine tagasipööramisekoha haru on ette nähtud rajada Saeveski-Jõgeveste teest vasakule. Rajatava nurga alla paikneva T-kujulise tagasipööramisekoha teetelje pöörderaadiuseks Saeveski-Jõgeveste teelt vasakule on 15,5m ja tagasipööramisekoha harude omavahelise teetelje pöörderaadiuseks 20m.

Saeveski-Jõgeveste tee rekonstrueeritavalt lõigult metsamaale ning väiksematele metsateedele pääsemiseks on ette nähtud mahasõidukohade rajamine / rekonstrueerimine vastavalt maaparandusrajatiste tüüpjoonisele „Mahasõit põllule – M3“.

**Kuuse tee** (2,85 km) on ette nähtud rekonstrueerida terves pikkuses. Rekonstrueeritav Kuuse tee saab alguse tugimaantee „Võru-Kuigatsi-Tõrva“ (tee nr 69) 60,397 kilomeetril paiknevalt mahasõidukohalt ning lõpeb ristumisel rekonstrueeritava Soontaga-Luha teega ( kvartal AA168 er 18 ja 22 ).

Kuuse tee rekonstrueerimise käigus on ette nähtud ol.oleva tee ja ümbritseva maapinna tasandamine 6,00m laiuseks ühtlaseks lauseks. Tasandatud alusele on ette nähtud kahepoolse 4% põikkalde kujundamine ning seejärel aluse tihendamine. Tihendatud teele rajatakse teekatend 15sm paksuselt 4,5m laiuselt purustatud kruusast positsioon nr 6.

Rekonstrueeritavalt Kuuse teelt metsa- ja põllumaale ning väiksematele metsateedele pääsemiseks on ette nähtud mahasõidukohade rajamine / rekonstrueerimine vastavalt maaparandusrajatiste tüüpjoonisele „Mahasõit põllule – M3“ või vähendatud mõõtmetega mahasõidukohta M\_L5R5 rajamine.

Kõigile ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811 ja liiklusmärk nr 644 "Tee nimetus" (2tk). Avalikult teelt rekonstrueeritavale teele liikumisel paigaldatakse tee algusese liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.
4. Projektis toodud teealuse (kruus fr 0/63 mm (Pos 3)) on täpsustatud sorteeritud kruusa positsioon nr 4 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.). Teealuse ehitusel kasutatav labori poolt deklareeritud sorteeritud kruus positsioon nr 4 terastikuline koostis võib hälbida terastikulisest koostisest Maanteeameti „Killustikust katendikihtide ehitamise juhis“ MA 2016-012 järgi esitatud hälvete võrra järgmiselt:

|  |  |  |  |  |  |  |
| --- | --- | --- | --- | --- | --- | --- |
|  | Sõela ava, mm | | | | | |
| 1 | 2 | 4 | 8 | 16 | 31,5 |
| Hälve sõelal, massi-% | | | | | |
| Positsioon 4 | +/-5 | +/-5 | +/-7 | +/-7 | +/-8 | +/-8 |

1. Teekatte konstruktsiooni on vähendatud Kurejärve tee (3,002 km), Lombi tee (2,377 km), Piiri-Marga tee (8,32 km), Soontaga-Luha tee (6,443 km) ja Kuuse tee (2,85 km) 15sm purustatud kruusaks positsioon 6. Samuti on ära jäetud geotekstiil.

Töö tehniliseks aluseks on **REK Projekt OÜ** poolt koostatud „Purtsi Aakre 252 maaparandussüsteemi maaparandusehitiste ning teede rekonstrueerimise ja ehitamise projekt“ ja **Vesine OÜ** poolt koostatud „Soontaga teed (Soontaga-Luha tee, Saeveski-Jõgeveste tee ja Kuuse tee) ehitusprojekt“ ja „Soontaga teed (Lombi tee) ehitusprojekt“. (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Rein Kilgi, tel: 5073440, e-mail: [rein.kilgi@rmk.ee](mailto:rein.kilgi@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab pakkumusi lähtuvalt nende maksumusest, madalaima väärtusega pakkumus saab maksimaalse arvu punkte. Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" \* "osakaal".

7.3. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse hankeosades eraldi.

7.4. Kui võrdselt madalaima maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.5. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt